Suriya prezidenti hokimiyatni topshirishi kerak, aks holda mojaroni harbiy yo‘l bilan hal qilishga to‘g‘ri keladi. Ushbu so‘zlarni 29 sentabr kuni Saudiya Arabistoni Tashqi ishlar vaziri Abdul al-Jubayr Nyu-Yorkda jurnalistlarga ma’lum qildi. “Asad uchun Suriyada kelajak yo‘q, masalani hal etishning ikki yo‘li bor, – dedi vazir. – Birinchisi, bu – siyosiy jarayon bo‘lib, ushbu vaqtda muvaqqat kengash tashkil etiladi. Ikkinchi yo‘li hisoblangan harbiy aralashuv ham Bashar Asadning prezidentlikdan ketishi bilan yakun topadi”. Al-Jubayr Suriya yetakchisini kuch bilan almashtirish masalasiga batafsil yondashmasdan, faqatgina Ar-Riyod Damashq armiyasi va IShID jangarilariga qarshi kurash olib borayotgan “mo‘’tadil Suriya isyonchilari”ni qo‘llab-quvvatlashni boshlab yuborganini aytib o‘tdi.